ИЗВЕШТАЈ О РАДУ ГРАДОНАЧЕЛНИЦЕ И

 ГРАДСКОГ ВЕЋА

 ОД 21.08.2020. ДО 23.12.2021.

Од 21.8.2020. године када је Скупштина града Ниша изабрала нову извршну власт до данас прошло је 16 месеци.

Наставили смо бржим и јачим темпом да подижемо град, стварамо повољан пословни амбијент и бољу климу за живот свих нас који живимо у овом граду.

Свих 16 месеци обележила је корона са којом смо наставили да живимо и да своје активности прилагођавамо суочени са новим изазовом. Од децембра 2020. до 10. маја 2021. године Град је функционисао у условима ванредне ситуације. Универзитском Клиничком ценртру, Дому здравља, Хитној помоћи, Медицини рада, АТД-у, Железничкој амбуланти, Институту за јавно здравље, Институту у Нишкој Бањи, Студентској поликлиници и РФЗО овога пута честитам и захваљујем на пожртвованости свих запослених, одличној организицији рада и великој узајамној помоћи. Договором и јасним ставом помогли смо суграђанима у данима када су проценти заражених били високи. Са ДЗ смо од 25.12.2020, када је вакцинација и званично почела, организовали пунктове за вакцинацију, обилазили насеља, мотивисали људе, домаће и стране компаније и њихове раднике. Од самог почетка имунизације као град смо били у самом врху броја вакцинисаних, првом, другом и трећом дозом вакцине, учествовали активно у доношењу одлука Републичког штаба, али и контроли примене мера на терену.

Од 25.12.2020.год. до данас у Нишу је дато укупно 361.707 доза, од чега је:

првих доза 150.560 (70.81%),

других доза 141.746 (66.67%),

трећих доза 69.401 (32.64%).

Грађанима су на располагању вакцине Синофарм, Спутњик Б, Астра Зенека и Фајзер, а од 11. новембра 2021. и вакцина петог произвођача - Модерне.

У сарадњи Града и ДЗ вакцинација је организована код страних и домаћих послодаваца, ЈКП, школама, факулеттима, градским управама.

Од 07.05.2021. године оформљени су вакцинални пунктови у тржним центрима ,,Делта планет“, ,,Рода“ и ,,Форум“ где су поред младих као циљне популације и сви други могли да приме вакцину по избору. У тржним центрима је укупно дато више од 20.000 доза вакцина.

Мобилни вакцинални тимови Дома здравља Ниш, обишли су 65 села нишког подручја са територије пет градских општина и то у више наврата, а вакцинација се обављала како у сеоским здравственим станицама, тако и у кућама непокретних и слабије покретних грађана. Вакцинације је организована и у Ромском културном центру као и у ромским махалама. Крајем марта, за три дана вакцинисано је око 6.000 држављана Северне Македоније и Босне и Херцеговине.

Иако је пандемија оставила и оставља последице на функционисање града, наставили смо да подржавамо домаће привреднике, посебно угоститеље и хотелијере, али и стране компаније у свим пројектима где им је наша помоћ била неопходна. Сектору угоститељства помогли смо низом одлука којим смо омогућили олакшице у пословању имајући у виду околности настале због КОВИДА-19.

Број запослених се у протеких годину и по дана повећао иако је због последица КОВИДА-19 на приведу, било проблема и наговештаја компаније Шинвон, о отпуштању радника. Правовременом реакцијом и договором са компанијом Леони, највећи број радника је прешао у немачку компанију и наставио да ради.

Тренд стварања повољног пословног амбијента у Нишу и отварања нових радних места препознао је ове године и НАЛЕД. Зато смо и имали прилике да будемо бирани од других локалних самоуправа за председавајућег првим Клубом градова са повољним пословним окружењем који је наставио промоцију Ниша широм земље, али и у региону.

Са кинеском компанијом Ксингју наставили смо договоре и завршили обавезе како би све било спремно за званично отварање погона на пролеће 2022.

Ниш је ове године у Поповцу, захваљујући инвеститору „Милшпед“, добио интермодуларни логистички центар, површине 30.000 квадрата.

Са двема великим компанијама завршили смо неопходну докуменатцију која претходи добијању грађевинских дозвола за прве фазе њиховог пословања у нашем граду.

1.100 нових радних места отворила је Компанија Делта која је у Нишу подигла велелпни шопинг мол на 40.000 квадрата. Иневстиција вредна 70 милиона евра донела је градском буџету 210 милиона динара на име уређења градског грађевиснког земљишта. Одмах поред Делте, Трговачки ланац Лидл са новим објектом упослио је 80 нових радника. Објекат је површине од 1.400 квадратних метара.

 Реконструисаним делом булевара, са два новоизграђена кружна тока, новим осветљењем и зеленилом, Булевар Немањића променио је вишедеценијску слику, а град је делом спуштен на реку изградњом парка иза шопинг мола и започетог уређење парка на самом Булевару Немањића.

У координацији са Кабинетом председника Републике и Развојном агенцијом Србије, наставили смо идеју формирања нове индустријске зоне по северном ободу града. Урадили смо комплетну имовинску анализу и процену вредности изградње неопходне инфраструктуре у новим радним зонама Север 1 и 2 које се простиру на око 200 хектара које ће бити окосница привлачења директних инвестиција. Наставили смо разговоре са бројним инвститорима који Ниш препознају као место за улагање.

Кроз програм локалног економског развоја подржали смо 46 микро, малих, средњих предузећа и предузетника. Заједно са НСЗ спровели смо пројекте суфинасирања стручне праксе, запошљавања незапослених лица из категорије теже запошљивих, приправништва за незапослене са средњим образовањем, субвенције за самозапошљавање и јавне радове. Заједно са ЈКП „Медијаном“ ангажовали смо на јавним радовима 36 лица.

Са команијом ЛЕОНИ као највећим приватним послодавцем у Србији и НСЗ покренули смо први пут преквалификацију тешко запошљивих категорија становништва, углавном старијих од 45 година за рад у тој немачкој компанији.

Један од највећих изазова у претходном периоду био је завршетак започетог трга, моста и фонтане, чиме смо, уз потпуно нови комунални мобилијар, добили амбијенталну целину која доликује једном великом европском граду. Реконструисане су дотрајале фонтане и градске чесме, и после више од 10 година поправљене покретне степенице у подземном пролазу које ће у рад бити пуштене када, због многобројних административних проблема, буду постављене нове надстрешнице на сва четири улаза у подземни пролаз.

Путна и комунална инфраструктура биле су нам приоритет и у претходном периоду.

Градило се и реконструисало у свих пет градских општина. Започети, а не завршени путни правци попут Кованлучке улице или Булевара цара Константина, поново су постали градилишта, а тамо где новог асфалта није било деценијама, суграђани су га коначно дочекали: Островица - Равни До, Велепоље - Кравље, Горња Топоница-Врело,....поједина насеља, попут Шљаке, Чалија, 9. maja, насеља Б.Бјеговић добила су водовод, канализацију, тротоаре и нове улице. Једна од њих повезала је НТП и новоизграђену вишенаменску ламелу код Електронског факултета. У Нишкој Бањи санирали смо вишегодишње клизиште у Просеку, а после пуних 11 година обновљен је пројекат „Нови Ниш“. Град је од тог инвеститора преузео 280 станова и званично их предао Министартву одбране чиме је власнику „Новог Ниша“ коначно омогућен наставак изградње новог насеља на локацији некадашње касарне. Гаранције су предате граду и чека се саголасност ресорног министарства за наставак градње.

На локацији „Стеван Синђелић“ настављена је изградња станова за припаднике снага безбедности, у насељу Ардија коначно су решени имовинско-правни односи и завршено разминирање терена које је било предуслов за почетак изградње новог насеља и 2.400 станова, такође, за припаднике снага безбедности, као и дуго очекиване изгардње и спајање Булевара Светог Панталејмона са Булеваром хероја са Кошара на постојећем кружном току. Тиме ће једног дана у значајној мери бити растерећен саобраћај на проблематичним тачкама.

У насељу „Бранко Бјеговић“ поделом кључева за 75 породица, завршен је пројекат збрињавања избгелих лица са простора Хрватске и Босне и Херцеговине. На највишем државном нивоу настављени су и разговори за решавање коначног статуса станова грађених за потребе избеглица у Паси Пољани. У Дуваништу, ГСА завршила је ламеле са становима за продају и закуп, чиме се Ниш придружио градовима у Србији који дају подршку стамбеној политици.

Да би градска администрација била ефикаснија, велику и гломазну јединствену градску ураву почетком године поделили смо на шест мањих управа. Афирмишући концепт управе у служби грађана (странака), желели смо да суграђани што лакше заштите и остваре своја права, да их управе информишу о измени прописа који је од значаја за поступање у управној ствари, да незнање или неукост странке не буде на штету права која им припадају, али не и на штету права и правних интереса трећих лица, нити јавног интереса, да управе у пуној мери спроводе начело економичности и делотворности, да примењују праксу и принципе добре управе.

Резултати њиховог рада показују да су бољe но раније, међутим још увек недовљно добрe да би суграђани могли да кажу да су задовољни.

Једна од поменутих управа нпр. Управа за грађевинарство издала је за 16 месеци 842 локацијска улова, 528 грађевинских дозвола, 356 употребних дозвола, 1. 594 решења о озакоњењу (**за четири протекле године, на пример, издато је 3.966 решења**), извршено је око 690 инспекцијских надзора и уклоњено је 55 бесправно подигнутих објеката.

Од уплаћених доприноса за уређивање грађевинског земљишта та Управа је донела граду нешто више од 300 милиона динара.Од наплаћенених такси за озакоњење приходовано је око 60 милиона динара. Број решених предмета данас је већи за 20 одсто него раније.

Наставили смо комунално уређење града. У сарадњи са градским општинама започели смо акцију уклањања хаварисаних возила на територији целог града и увели тросменски рад екипа Паркинг сервиса на одржавању јавне расвете и семафора. Почели смо реализацију Пројекта и имплемантације Уговора о ЈПП за вршење услуге одржавања дела система јавног осветљења на територији града; Наставили израду бројне документације за изградњу водоводне и канализационе мреже у граду, добијање употребних дозвола, као и одвођењу атмосферских вода у критичној Врбаској улици и улици Војводе Гојка.

Новину коју смо увели је да зеленило у граду  системски планирамо и уређујемо па смо ЈКП Медијану као имаоца јавних овлашћења  увели у поступак издавања документације за градњу.

Почели смо и да решавамо  имовину међублоковских простора, тако што смо  све постојеће задржали плановима као јавне међублоковске површине. Тако је изменама ПГР Медијана неколико локација намењено јавном међублоковском простору.

Докапитализацијом смо помогли ЈКП „Горици“ да измири сва дугогодишња дуговања осталим ЈКП на основу вишегодишњих позајмица, донели нову Одлуку о управљању гробљима, сахрањивању и погребној делатности и поверили „Горици“ још два гробља на управљање – гробља у Сувом Долу и Брзом Броду. Поставили смо осветљење на Старом гробљу и заједно са градском општином Палилула озбиљно приступили његовом одржавању.

Полицији у Нишу поклонили смо три возила из Програма Савета за безбедност саобраћаја, младим брачним паровима поделили седишта за бебе, а основцима и средњошколцима 54 бицикле и то на предлог наставничких већа свих школа. У комплексу Тврђаве, у сарадњи са Телекомом, урађен је видео надзор који је повезан са системом полиције, а од Министартва просвете, науке и технолошког развоја подржани смо Смарт системом, вредним 72 милиона динара. Пројектом је предвиђено системско унапређење иновационих капацитета Града Ниша кроз свеобухватни приступ дигиталној трансформацији јавних услуга - систем за приказивање тренутне заузетости паркинг места, систем мерења квалитета ваздуха, систем СОС сигурне тачке за узбуњивање, систем мерења нивоа река, систем за праћење саобраћаја на приступним путевима, систем видео надзора на дивљим депонијама, снимања паркиралишта за инвалидска места и евиденција попуњености, као и мониторинг центар који ће служити за праћење и управљање свим системима паметног града.

Када је уређење комуналне области у питању, увели смо комуналне редаре. Систему обједињене наплате смо у претходном периоду прикључили сва физичка лица, власника кућа чија је наплата била код ЈКП „Наисус“. Започели смо изградњу мреже даљинског грајања за прикњучење нових корисника –оних који се греју на угаљ и мазут и који су у јавној својини. Озбињно смо разговарали са Југороз гасом о свим недоумицама суграђана и привредних субјеката, а у вези са прикључком на гас. Договор је резултирао новим прикључцима и то за кратко време од чак 350.

Донели смо Одлуке о прихватању учешћа у Програму „Рехабилитација система даљинског грејања у Србији, фаза 5“ – КFW, о покретању поступка за реализацију пројекта ЈПП за супституцију дела производње топлотне енергије из фосилних горива.

Наставили смо чишћење дивљих депонија у граду, санацију канала за одвод вода Кованлучког потока и отпадних термалних вода у Нишкој Бањи, као и реконструкцију јавних тоалета.

Прву подземну јавну гаражу која ће бити отоврена идуће године , а чији смо власници, предали смо Паркинг сервису на управљање.

Формирали смо нови Привредо-економски савет који се активно укључује у све активности везане за локални економски развој. Усвојили смо План локалног економског развоја. Реализовали конкурс за бесповратну помоћ микро, малим и средњим предузећима и предузетницима. Основан је Локални савет за запошљавање.

КЛЕР је наставио сарадњу са ЕУ на изради неопходне докуменатције за почетак изградње веома важног постројења за сакупљање и прераду отпадних вода у Нишу, вредан 66 милиона евра. Завршени су сви пројекти и добијене дозволе. Покренут је и први у низу међународни тендер.

Свакако најзначајнији пројекат који ће обележити 2022. годину биће изградња аква парка на Лозном калему на 5,4 хектара. Недавно је на јавном позиву изабран извођач радова.

Наставили смо изградњу обданишта у Новом Селу и Брзом Броду, насељу које је добило и реконструисану и на гас повезану основну школу. Листу чекања на вртић смо преполовили тако што смо отворили групе у Острвици, Сићеву и ОШ „Његош“. Сада је на чекању 526 деце. У току је припрема документације за санацију и адаптацију МЗ „Божидара Аџије“ и њено претварање у вртић, заједнички пројекат са Фондацијом Новака Ђоковића. У току је рад на припремној документацији за изградњу вртића у Пантелеју и на Леденој стени.

Настављена је изградња цркве Светог Василија Острошког у Дуваништу, започета 2015. године. Унутрашњост храма је добила своје обрисе, а током године завршили смо и изгардњу палионице и продавнице у парку Светог Саве поред храма Светог цара Константина и царице Јелене како би се једног дана приступило осликавању унутрашњости.

Ковид је привремено зауставио, али не и у потпуности спречио одржавање бројних манифестација. Нишвил и Фестивал театар на раскршћу, Филмски сусрети, Музички едикт, Мајска песма, Градска слава, одржани су у отежаним условима.

Први пут смо у сарадњи са свих пет градских општина учествовали у организацији културног лета.

Формирани су савети градских манифестација и нови сазив Савета за културно ствараштво Града.

Наставили смо са Министарством културе и информисања пројекат „Виртуозна презентација вишеслојног културног идентитета модерног Ниша“ који подразумева

радове на реконструкцији зграде музеја на Археолошком налазишту Медијана, коплетне зграде, формирање стаклене галерије преко мозаика, како би се они у потпуности сачували, али и презентовали туристима. Све то с циљем што хитнијег стављања Археолошког налазишта у фукцију.

Уредили смо парк испред споменика Совјетским војницима испред Логора на Црвеном крсту. Летњу позорницу поверили Туристичкој организацији Ниша како би имала домаћина који ће лакше, током лета управљати том градском имовином.

Одржали смо Дане туризма и покренули формирање Туристичке регије Источне и јЈжне Србије са циљем јединствене туристичке понуде нашег краја.

Заједно са Народним позориштем успели смо да добијемо 1.200.000 евра за изградњу Мале сцене. Празне фасадне просторе попуњавамо муралима по посебној одлуци града.

Поред бројних садражаја којi недостају граду је и ботаничка башта за коју смо определили локацију и са Заводом за заштиту природе Србије и Природно-математичким факултетом у Нишу почели детаљну припрему за реализацију тог пројекта. Дефинисане су примарне функционалности ботаничке баште која ће бити у Нишкој Бањи, укључујући њену намену, улогу, структуру и карактеристике. Припремљен је програмски/пројектни задатак, извршена је имовинска припрема, обухват комплекса и спроведен је конкурс за одабир спроводиоца урбанистичко-архитектонског конкурса. Ботаничка башта биће научно-истраживачка, наставна и културно-просветна установа у којој ће се налазити колекције биљака које репрезентују разноврсност и богатство биљног света. Град Ниш би као велики универзитетски центар и град окружен великим биљним диверзитетом, формирањем ботаничке баште заузео важну улогу у научном, еколошком и културном животу земље. Са Заводом за заштиту природе Србије договорили смо, о трошку државе реконструкцију једне од градских зграда у центру града како би Ниш добио природњачки музеј.

Са Републичком дирекцијом за имовину наставили смо решавање врло комплексиних имовинско-правних односа на простору будућих терми Кулиште које ће, када буду завршене, пружати здравствене, рекреативне и туристичке услуге у Нишкој бањи. Од Министартва трговине, туризма и телекомуникација добили смо 9.000.000 динара за уређење полетишта близу Церјанске пећине, а завршили смо и пројекат реконструкције објекта Ликовне колоније „Надежда Петровић“ у Сићеву.

Како бисмо заштитили животну средину, наставили смо са пошумљавањем простора са око 7.000 засађених стабала четинара и листопадног дрвећа на више локација у граду. После 30 година почели смо, заједно са Министарством за заштиту животне средине, чишћење историјског отпада из круга ЕИ.

Угасили смо шест котларница јачине 40 МW како бисмо смањили емисију штетних гасова у атмосферу. Гашењем котларнице на Чаиру и прикључењем на котларницу Универзитетског клиничког центра прикључили смо бројне институције у окружењу на топловод и гасовод и погасили ложишта на мазут или угаљ.

Суфинасирали смо мере енергетске санације стамбених зграда, породичних кућа и станова на територији Града са 19 милиона динара.

Укупно 65 породица добило је могућност да замене постојеће уређаја за грејање ефикаснијим уређајима на пелет или гас. У другом кругу за замену ложишта пристигло је 99 пријава и поступак је у току.

Кроз пројекат Управљање стакленом амбалажом на Западном Балкану добили смо 300 звона за стакло и организовали кампању укључивања грађана. Очекује се, да после завршетка пројекта, количина сакупљеног отпада од стакла буде увећана за 20 одсто.

Укупно 54 ученика основних и средњих школа, на предлог наставничких већа школа добило је бицикле, а ових дана конкурс ће бити отворен и за грађанство како бисмо на улицама града смањили број аутомобила.

Улагање у квалитет наставе у основним и средњим школама је био један од мотива у претходном периоду. Осим бројних донација које је град обезбедио основцима и средњошколцима, кроз различите видове подстицаја, доделили смо стипендије ученицима и студентима, поделили годишње награде деци која су у Ниш донела награде са домаћих и међународних такмичења, а са привредницима договорили начине боље имплементације дуалног образовања у граду.

Са државом смо после више од 10 година покренули иницијативу за завршетак станова за младе научнике у улици Бранка Крсмановића. Угостили смо просветне раднике Северне Македоније и децу из Звечана.

Јавну управу смо учинили ефикаснијом и транспарентнијом, али и ближом како привреди тако и грађанству увођењем ГИС-а али и његовом надоградњом. Систем омогућава управљање имовином кроз попис и легализацију јавне имовине у Нишу. Током пројекта пописано је и уписано више од 800 непокретности у граду Нишу, чиме је направљена добра база. Уз подршку Министарства државне управе и локалне самоуправе у процесу смо увођења јединственог управног места чиме повећавамо ефикасност, делотвроност и економичност рада органа управе у ситуацијама када је за остваривање једног или више права потребно поступање једног или више органа. Све радње биће извршене на три могућа начина: електронски, путем поште или директно обраћањем надлежном органу.

Формирањем јединственог управног места, десет административних поступака биће обједињено у пет административних поступака (дечији додатак и енергетски угрожени купац, промена личног имена и промена личних података у бази ЛПА, промена личног имена и промена личних података у ЈКП „Обједињена наплата“ Ниш, упис чињенице смрти у матичне књиге и промена личних података у бази ЛПА, упис чињенице смрти у матичне књиге и промена личних података у ЈКП „Обједињена наплата“ Ниш).

У оквиру ЈУМ-а, предвиђено је увођење Система за прозивку у Градском услужном центру (Тикетинг систем), који би омогућио да рад са странкама буде једноставнији и економичнији, без гужви и непотребног задржавања или „загушења“ шалтера, што је дугогодишњи проблем администрације свих нивоа управе.

Један од стратешких циљева Градске управе за органе Града и грађанска стања је да постане електронски сервис грађана, тако да је Управа у сарадњи са Канцеларијом за информационе технологије и електронску управу Владе Републике Србије, прва у Републици Србији увела регистрацију на порталу еУправе и пријаву двофакторском аутентификацијом, преко мобилне апликације којом је могуће приступити великом броју услуга еУправе од стране корисника.

Приступањем порталу еУправа, грађани могу добити најважније информације и електронске услуге. Коришћењем шалтерске апликације, која омогућава креирање електронског идентитета грађана – еГрађанин, корисници ће моћи да приступе порталу еУправа, порталу ЛПА и порталу еЗдравље, и тиме добити могућност да један део услуга које им пружају градске управе, остваре електронским путем, чиме ће се смањити време потребно за остваривање права корисника и побољшати квалитет у пружању услуга управе.

Истовремено, даје се могућност преузимања и електронског попуњавања образаца за подношење захтева код надлежног органа.

Регистар административних поступака је директан одговор државе на бројне примедбе добијене од привредника и грађана кроз истраживања које се односе на недостатак информација на који начин, у ком року и по којој процедури физичка лица и привредни субјекти могу да остваре своја права и правне интересе.

Градска управа за органе Града и грађанска стања је препознала неопходност доступности ових података на сајту Града Ниша и уз помоћ СКГО и запослених у ИКТ сектору, успела да поново стави у функцију Регистар административних поступака градских управа Града Ниша. Истовремено је извршила ажурирање података који се односе на реорганизацију градских управа, ажурирање података у регистру за Градску управу за органе Града и грађанска стања и започела обуку запослених у другим градским управама како би сви овлашћени службеници били у прилици да активно приступају и ажурирају административне поступке које градске управе спроводе у пракси. Ажурирање административних поступака других градских управа је у току. Административни поступци Градске управе за органе Града и грађанска стања већ сада су доступни јавности на сајту града Ниша и пре законског рока (01.јануар 2023.године).

Ове године грађани су, кроз различите позиве и јавне расправе учествовали и у креирању буџета за 2022. годину. Покренули смо израду и спровођење Локалног антикорупцијског плана као и формирање тела за праћење његове примене, према моделу који је, уз подршку СКГО, израдила Агенција за спречавање корупције, као и унапређењу постојећих или развоју нових процедура и аката у складу са развијеним моделима. Пројекат је званично завршен. У оквиру пројекта израђен је нацрт Локалног антикорупцијског плана који ће бити упућен у даљу процедуру.

Наставили смо са процесом отварања података, тако што ће се институционализовати поступак отварања података из надлежности ЈЛС кроз Одлуку о отварању података, израду Правилника о отварању, ажурирању и одржавању скупова отворених података, анализи пословних процеса еУправе који се односе на начин и форму прикупљања података, улоге и одговорности у процесу интерне и екстерне размене података, прикупљању постојећих скупова података, конвертовању приоритетних сетова у машински читљиве.

У априлу ове године усвојили смо један од најважнијих докумената План развоја града Ниша од 2021-2027 године. Радне групе окупиле су 256 стручњака из јавног, приватног, цивилног и научно-истраживачког сектора. Бројне институције кроз план укључивања грађана и грађанки помогле су изради овог важног документа за град Ниш који је јединствени водич кроз наше будуће задатке.

На пријему у Градској кући од почетка мандата до почетка децембра лично се јавило 1 700 људи , а телефоном око 2 500. Разлози њиховог доласка су најчешће били нерешена путна и комунална инфраструктура, легализација или проблеми са струјом. Питање струје смо као прва локална самоуправа у Србији и званично покренули пред Министартвом енергетике које је на наш предлог формирало радну групу од предтсвника ОДС-а, ЕПС снабдевања, Града Ниша и ресорног министартва. Град је ЕПС-у у Нишу проследио адресе 1.039 грађана. Трећина их је од стране ЕПСа примљена на разговор. Процедуру је испоштовало до краја 11 породица које су после много година поново враћене на енергетску мрежу.

Почели смо уклањање Цветне пијаце и отварање Београдске капије. Истовремено завршена је техничка документација за реконструкцију пијаце „Криве ливаде“, изградњу нове пијаце у Панталеју и припрема документације за измештање кванташке пијаце.

Бројне активности обележиле су протеклих 16 месеци у области социјалне политике и социјалне заштите. Покренули смо акцију запошљавања Рома, усвојили план за побољшавање њиховог положаја. После много година опоравили смо установу Дивљану и помогли јој да финансијски ојача, нарочито после бројних тужби радника те установе. Исплатили смо заостале зараде запослених и потраживања која је та установа имала.

Спроведене су и реализоване три активности локалног тима за борбу против трговине људима. Извештај о раду прослеђен је Савету ЕУ и објављен на сајту Савета ЕУ као пример добре праксе.

Покренута је иницијатива за измене Закона о избеглицама по препоруци Владе Републике Србије и Председника Александра Вучића у циљу трајног решавања становања из програма СИРП. Завршена је и усељена зграда за избегла лица у насељу Бранко Бјеговић. Решен је проблем хране на точковима. Постигнут је Споразум о сарадњи Града и Фондације Дечја села Србије. Обезбеђени су путем пројеката и донатора таблети за децу из социјално угрожених породица за праћењем он-лине наставе. Успено је организована вакцинација суграђана ромске популације и удружења са инвалидитетом. Уз подршку Министарства за државну управу и локалну самоуправу, подељено је 1.000 хигијенских пакета за ромске породице. Остваривана је свакодневна комуникација са грађанима у стању социјалне потребе и решавање њихових проблема. Центар „Мара“ покренуо је три нове услуге: Услуга "Предах смештају" после више година, а уз подршку Швајцарске Владе добијена су средства за покретање Свратишта за децу улице. Ниш ће поново добити и Прихватилиште у чему нас је подржало Министартсво правде. Биће капацитета 12 особа, за стара и одрасла лица која живе у тешким условима и којима су потребне хитне мере и неодложна интервенција Центра за социјални рад или за оне особе које немају смештај после болничког лечења. Те

 особе биће збрињаване у планираном простору прихватилишта које ће функционисати у склопу Центра за пружање услуга из области социјалне заштите „Мара“. Спремамо и документацију за покретање нове услуге у Регионалној сигурној кући за жене и децу жртве породичног насиља „Прихватилиште за рад са децом која трпе најтеже облике насиља“.

Наставили смо спуштање тротоара у граду, а шалтере за издавање докумената прилагодили смо особама са инвалидитетом. Канцеларија Обудсмана је у сарадњи са Градским већем штампала Водич кроз права за особе са инвалидитетом , пензионере са нижим примањима , социјално угроженим и породицама са децом .

Постали смо партнер Савета Европе у изради стратешког документа за децу и младе. Успоставили смо као град сарадњу са Фондацијом Дивац, Фондацијом Новак Ђоковић, Фондацијом Тијане Јурић, Блиц Фондацијом и Фондацијом краљевске породице Карађорђевић.

Све донације које је град добијао преусмеравао је ка градским и републичким институцијама - УКЦ, Специјалној психијатријској болници у Горњој Топоници, Медицинској школи, Геронтолошком центру, Дому „Душко Радовић“, Сигурној кући, Пчелици, Дому здравља.

Када је суседним општинама било најтеже, попут поплава у Белој Паланци, Град Ниш је притекао у помоћ са донацијом пијаће воде и пакета хране.

Као чланица Националне коалиције за сузбијање дечјих бракова у Србији, у својству градоначелнице Ниша наставила сам активности у тој области и у 2021.години.

За 16 месеци мислили смо и на пољопривреднике. Додели смо им субвенцију у износу од 35,5 милиона динара и то за 276 корисника. Урадили смо елаборат о стању нишких села, а у току је израда Регистра села. Сагледали смо демографску слику руруалног подручја, имовинско стање Домова култура и Земљорадничких задруга, комуналне и путне инфраструктуре. Пољорпиревдницима смо помогли и код аплицирања за ИПАРД пројекте Министарства пољопривреде.

Направили смо први корак и срели се са предствницима друштава за заштиту животиња како бисмо чули њихово мишљење о начину решавања проблема паса луталица. Заједно са Сврљигом и Гаџиним Ханом унапређујемо зоохигијену у Нишавском управном округу и тиме се приближавамо решавању збрињавања паса луталица.

Канцеларија за младе Града Ниша доживела је последњих месеци свој препород. Ни мање дана, ни више активности. Од награђивања најбољих матураната, обука младих, разних конференција, обележавања важних датума попут Међународног дана младих и Недеље младих до акција са познатим спортистима и јавним личностима. Кроз Канцалрију је за 16 месеци прошло око 4.000 младих људи. Организовано је више од 120 догађаја, подржано стотинак иницијатива младих . Објаве Канцеларије за младе Града Ниша на друштвеним мрежама досегле су до више од 50.000 људи из целог света, исте су „лајковане“ више од 5.000 пута. Недељне извештаје је прегледало више од 800.000 људи. И то без и једног динара из градског буџета. У међувремену, Град је захваљујући иницијативи младих из Ниша и Новог Сада, са Кабинетом премијерке договорио изградњу Омладинског центра.

Нисмо заборавили ни најстарије. Ових дана им опремамо простор за окупљање, а ускоро их очекује и нова одлука о коришћењу градског превоза.

У претходном периоду добили смо и нову Кућу за венчање јер је она стара, враћена у поступку реституције. У адаптираном простору Официрског дома 16.7.2021. закључен је први брак у новом простору.

Први пут матичари су добили одела, примерена послу којим се баве, а грађанима је омогућен избор слободних термина за венчање током целе недеље, а не само током викенда, што је била вишегодишња пракса.

Одличне резултате и честе похвале Републичког кризног штаба стижу на адресу Комуналне милиције града Ниша , посебно у сузбијању ширења корона вируса. Град их је опремио новим аутомобилима, а ускоро се очекује и обука нових колега.

У области спорта организовали смо Спортске игре младих , Државно првенство за пионирке у кошарци, Међународно државно првенство у практичном срељаштву. Средили смо међублоковске терене у насељу Бранко Бјеговић, код Зоне 3 , у насељу Никола Тесла , реновирали и отворили Стонотениски дом, обновљену куглану и заједно са компанијом Моцарт и Стефаном Јовићем организовали бесплатну школу кошарке од шест месеци. Поделили смо стипендије спортистима и пре неколико дана конкурисали као град за Куп Радивоја Кораћа.

Штаб за ванредне ситуације чији сам командант по функцији, имао је у протеклом периоду бројне изазове, од ковида, поплава и пожара до веома захтвене провере система у државној акцији „Систем 21“. Ниш је први пут добио и већника задуженог за ту област .

МЕЂУНАРОДНА САРАДЊА

Угостили смо амбасадоре 23 земље света, са пет континаната, укључујући и њихове екселенције, амбасадоре Америке и Русије.

Били смо домаћини делегација Требиња и Источног Сарајева у време Дана Српске у Србији, а званично смо боравили и у посети Скопљу где је уприличен, после много година сусрет два градоначеника - Скопља и Ниша.

Резултати дипломатских сусрета - бројне донације граду, успостављен авио лет од Ниша до Истанбула, покретање интернационалног одељења у Нишу, размена искустава НТП и Универзитета у Египту, сарадња привредних комора, неколико организованих изложби и тематских вечери, потписивање званичног документа са Египтом о сарадњи под покровитељством Министарства спољних послова Републике Србије, размена туристичког садржаја међу земљама и припрема за сајам жена дипломата.

На путу ка ЕУ у својству копредседавајуће Заједничког консултативниог одбора (ЗКО) Комитета региона ЕУ и Републике Србије представили смо се као град са примерима добре праксе , укључили локалне власти у процесу приступања Србије ЕУ, отворили теме важне за Србију на путу ка ЕУ попут заштите животне средине,

климатских акција и о енергији. Разговарали смо и о зеленој и дигиталној транзицији у циљу опоравка и јачања отпорности али и о Плану развоја Ниша 2021 – 2027. године који се односе на заштиту животне средине која заузима важно место у преговарачким поглављима са ЕУ. Учесници су сагласни да је Србија учинила напредак у периоду између два извештаја ЕУ. Анализиран је најновији годишњи извештај ЕУ о напретку Србије у процесу европских интеграција, о владавини права, борби против корупције, побољшању пословног окружења, зеленој агенди, реформи јавне управе.

Са ЕУ кутком обележили смо Дан без аутомобила, а са  колегама из Бугарске и Румуније имали смо прилике да разменимо искуства о улози локалних самуправа у процесу придруживања ЕУ. Како унапредити регулаторну реформу са посебним освртом на еx-аnte и еx-post анализом ефеката прописа на локалном нивоу, а све у складу са стандардима европског административног простора, биле су теме о којима се разговарало.

Радили смо и на родној радновправности и подизању свести о томе са ресорним министартвима. Као једна од 22 жене које воде локалне самоураве у Србији потписала сам Повељу о женској солидарности на инцијативу ресорног Минситарвса за државну управу и локалну самоуправу.

Учествовали смо активно у Европској недељи демократије и први пут постали партнер европских градова.

Представили смо нове алате за партиципаторну демократију и организовали радионице за партиципативно планирање уређења обале Нишаве на потезу од Јагодин мале до моста код Тврђаве.

Одржани су инфо дани за грађане који су заинтересовани за учешће на конкурсу за доделу средстава за спровођење мера енергетске ефикасности.

Као велики и значајан град, све активности које смо имали у протеклих 16 месеци читаоци новина, гледаоци локалних, регионалних и телевизија са националном фреквенцијом, могли су да чују не само у Србији, већ и широм света. Део оствареног плана не би био могућ да нисмо рационално располагали јавним финансијама. Година је била година штедње, али и прихода. Буџет нам је био тежи за 1.148.000.000 динара више него пре годину дана. На данашњи дан релаизација буџета је 85 % расходовна и 87 % приходовна страна.

.

Наравно, мислили смо и на оне који нису били у могућности да остваре веће приходе због ковида, па смо угоститељима који закупљују простор градских локала омогућили плаћање на рате, а смањили смо и износе заузећа јавних површина (за баште) за 20 одсто . Нишвил фондацији смо омогућили неплаћање закупа простора за музеј у овој годни.

Од државе смо из текућих буџетских резерви добили 450 милиона динара које смо искористили за разминирање будуће Ардије, рад археолога на истој локацији, као и плаћања градског превоза.

 Рефинансирали смо три од пет кредита и са повољном каматом уштедели 174 000 евра. Уштеде смо остварили и захваљујући Правобранилаштву које је мирним путем решило 130 захтева грађана у вези са насталом штетом и у чак 96 случајева избегло вођење судских поступака, а самим тим и стварање великих судских трошкова. Закључена су вансудска поравнања са оштећеним грађанима у укупном износу од 15.523.161 чиме се знатно смањила издвајања из буџета на име судских трошкова насталих по том правном основу.

. У 2021.години је архивирано 1.606 ванпарничних предмета у односу на архивираних 674 предмета у 2020.години.

Као један од највећих заједничких успеха градског тима истичем да је после 15 година трајања судског спора и безуспешног преговарања још од седамдесетих година прошлог века -мирним путем коначно решен проблем имовине Народног универзитета и самосталног Синдиката Србије око власништва над зградом у чијем ће делу, уз подршку Владе Србије и Владе Кореје бити смештен , за нас веома важан Српско-корејски информатичко приступни центар (СКИП Центар).

Тиме ћемо, осим образовања државних службеника, отварити врата и грађанима и старт-ап компанијама који ће имати бесплатан приступ свим услугама центра поготово услугама електронске управе, чиме ће свакако бити подигнута технолошку писменост наших суграђана.

ДРЖАВНИ ПРОЈЕКТИ

Са још 12 локалних саамоуправа и три округа приступили смо стварању регионалног центра управљања отпадом „Келеш“ кроз пројекат „Чиста Србија“.

Од државних пројеката

1. почела је изградња аутопута од Ниша до Драча, прва фаза од Ниша до Плочника. Изградњом аутопута Ниш-Пртиштина-Драч , излазимо на Јадран и нама најближу луку, удаљену 384 километара;

2. Реконструкција пруге од Ниша до Брестовца. Реконструкцијом пруге од Ниша до Димитровграда створиће се услови за измештање пруге из центра Ниша на чијој докумнетацији радна група увелико ради.

3. Са Коридорима Србије завшрили смо изузимање працела за изградњу излаза с ауто-пута код Нишке Бање.

4. Завршили смо изузимање парцела за изградњу гасовода Димитровград – Ниш.

5. Са Министартвом правде договорили смо сарадњу у измештању правосудних органа у нову зграду некадашње касарне „Филип Кљајић“.

6. За 16 протеклих месеци НТП је добио нове станаре. Сада је тамо 40 компанија са око 650 младих, всиокообразованих људи.

7. Крајем прошле године завршена је и вишенаменска лаболаторијска ламела Електронског факултета на 7.200 квадрата, вредна 8 милиона евра.

8. Код Министарства грађевинарства, саобраћаја и инфраструктуре аплицирали смо за линије од јавног интереса са нашег аеродрома до Атине, Љубљане, Истамбула, Београда, Франкфурта, Келна и Тивта на којима ће, већ од 4.јануара летети Ер Србија.